

**MESTO SPIŠSKÁ BELÁ**

**Správa o činnosti za rok 2024**

**Denné centrum Spišská Belá - Strážky**

# Spišská Belá, Január 2025

**Správa o činnosti za rok 2024**

**Názov právnickej osoby: Mesto Spišská Belá**

**Sídlo: Petzvalova 18, 059 01 Spišská Belá**

**Štatutárny zástupca: Ing. Mgr. Peter Zibura**

**IČO: 00326518**

**Názov zariadenia: Denné centrum Spišská Belá - Strážky**

**Právna forma: bez právnej subjektivity, sociálny služba je súčasťou Organizačnej štruktúry mesta Spišská Belá**

**Forma poskytovania sociálnej služby: terénna**

**Predkladateľ:**

**Ing. Mgr. Peter Zibura, primátor mesta**

**Zodpovedná:**

**Ing. Anna Mlaková, vedúca Odboru sociálnych vecí**

**Spracovateľ:**

**Viera Lojeková, predsedníčka DC**

**Správa o činnosti Denného centra Spišská Belá – Strážky**

**za rok 2024**

Denné centrum sa vo svojej činnosti riadi platným Štatútom a Prevádzkovým poriadkom. Cieľom DC je ponúknuť členom miestnej komunity priestor na kultúrno-spoločenský život, priestor na nadväzovanie kontaktov, priestor na aktívne trávenie času pri činnostiach, ktoré seniorov tešia a zaujímajú. Poslaním Denného centra je realizovať požiadavky v oblasti záujmovej, kultúrnej a športovej činnosti, v oblasti udržiavania fyzickej a psychickej aktivity občanov, ktorí sú poberateľmi starobného dôchodku alebo občanov s nepriaznivým zdravotným stavom.

V dennom centre sa poskytuje sociálna služba počas dňa fyzickej osobe, ktorá dovŕšila dôchodkový vek, fyzickej osobe s ťažkým zdravotným postihnutím alebo nepriaznivým zdravotným stavom, rodičovi s dieťaťom alebo starému rodičovi s vnukom alebo vnučkou.

Členskú základňu v DC Spišská Belá tvorilo v r. 2024 35 členov, z toho  9 mužov.

Kultúrno-spoločenská oblasť sumarizuje dôležité udalosti roka 2024 a bola zameraná na tieto programy a aktivity:

- Divadelné predstavenia pre seniorov v Spišskej Novej Vsi , Prešove, Košiciach

- Popoludnie seniorov v Kaštieli Strážky , rôzne záujmové prednášky s lektormi

- Kultúrne programy organizované študentmi Gymnázia Poprad - projekt DofE, ako boli

 vystúpenia k Dňu matiek, Deň zdravia, Medzinárodný deň umenia KARAOKE, MAMMA

 MIA party /škola tanca/, Úcta k starším a iné

- Výlet na Hrebienok s prehliadkou Ľadového dómu

- Športové letné hry organizované v Spišskej Belej s družobnými klubmi seniorov

 - Podporili sme akciu ,, Kráčame spolu” pre nezvýhodnené deti , finančnými prostriedkami

 spojenia s chôdzou okolo rybníka.

- Spoločenské udalosti, ako sú Fašiangové posedenie, sadenie stromčekov spojené s

 Opekačkou, Mikulášske posedenie spojené so seniormi DC zo Spišskej Belej Vianočné a

 Silvestrovské posedenie.

 V priebehu roka 2024 členovia DC využili vlakovú prepravu „Belianskym expresom“, ktorý prepravil seniorov zo Spišskej Belej do poľskej Muszyny a späť. Seniori v poľskom mestečku Muszina navštívili prekrásne záhrady - ako je botanická a biblická , Rímske sochy a malú ZOO.

 Členovi DC sa zúčastnili aj výletu v Liptovskom Mikuláši s bohatým programom prehliadok a atrakcií:

- Obrátený dom, ZOO, Židovská Sinagóga, Evanjelický kostol s výkladom miestneho p. fafára, pamätník padlých hrdinov, plavba po Liptovskej Mare a pod.

 Spolu s členmi združenia JDS Spišská Belá, ktoré organizovalo výlet do Krakova, členovia DC Strážky absolvovali dvojdňový výlet s prehliadkou historického, kráľovského hradu WAWEL a soľnej bane vo Wieliczke (zapísaná do zoznamu svetového dedičstva UNESCO), v ktorej boli všetci aj ubytovaní.

Rok 2024 bol pre nás aj smutným, nakoľko náš klub „navždy“ opustil jeden člen, p. Ján Sulák, ktorého si členovia DC uctili na „poslednej rozlúčke“.

Zameranie DC v roku 2025:

 Činnosť DC bude vychádzať v prvom rade z osvedčených akcií, o ktoré bol a je zo strany členov záujem s prihliadnutím na vek a zdravotné obmedzenia členov DC. Tieto sa budú aktualizovať o vhodné akcie navrhnuté našimi členmi tak, aby napĺňali poslanie denného centra.

 Na záver chceme poďakovať vedeniu mesta za finančnú podporu záujmových činností a poskytovanie sociálneho poradenstva nielen v oblasti sociálnych vecí.

**Zhodnotenie sociálnej služby za rok 2024 zo strany klientov:**

Úroveň poskytovania SoS v DC bola počas celého roka sledovaná rôznymi formami:

* prijatím osobných a telefonických informácií, kde poskytovanie sociálnej služby v DC Spišská Belá -- Strážky bolo hodnotené pozitívne
* dotazníkovou formou:
* rozdaných bolo 35 dotazníkov - všetkým členom DC v mesiacoch 10-11/2024
* vyplnených sa vrátilo 14 dotazníkov
* vyhodnotenie dotazníkov spokojnosti, resp. s kvalitou poskytovania SoS v DC sú prijímatelia spokojní. **Jedinou uvedenou požiadavkou u väčšiny respondentov je zatienenie posuvných dverí**. Konkrétne vyhodnotenie dotazníkov spokojnosti so SoS v DC je súčasťou dotazníkov.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Stanovisko Komisie bytovej, sociálnych vecí a verejného poriadku k Správe o činnosti za rok 2024:**

Komisia odporúča MsZ Spišská Belá zobrať na vedomie Správu o činnosti za rok 2024 za Denné centrum  Spišská Belá - Strážky.